**Strop de foc**

*Ștefan Doroftei Doimneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strop de foc din trandafir

Ochi de fee din poveşti

Zbori pe zâmbet de zefir

Sufletu-mi să-l izbăveşti.

Nu te-abate de la drum

Aripi fă-ţi din zori fierbinţi,

Visul meu ce zace-n scrum

Reaprinde-l, să-l alinţi.

Pune-i iute trei dorinţi

Una roză-n nopti de mai

Alta rouă-n nopţi fierbinţi

Alta fără nici un strai.

Să topească primăveri

Prin tomnatice iubiri

Cu săruturi ca poveri

În năvalnice porniri.

Strop de foc din trandafir

Te fă sânge-n trupul meu

Prin vene să te răsfir

Să fiu iar un Dumnezeu.

Plimbă-mă pe noi cărări

Dă-mi din trup de cer pulsari,

În ochi trişti înviorări

Şi curaj ca la corsari.

Şi mai dă-mi stropi de senin

Să-mi cos gânduri pe-asfinţit

Nori să prind şi să-i anin

De trecutul amuţit.

Să fiu vânt prin dor răsfrânt

Un portal spre nopţi de vis,

Răsărit cu suflet sfânt,

Pleoapa versului nescris.

07.09.2019